יון וסילסקו

יון וסילסקו (ברומנית: Ion Vasilescu,  4 בנובמבר 1903 בוקרשט - 1 בדצמבר 1960 בוקרשט) היה מלחין ומנצח רומני, אחד היוצרים המרכזיים של המוזיקה הקלה הרומנית במאה ה-20.
עם להיטיו האהובים על דורות רבים של בני ארצו, נמנים "Mi-am pus busuioc în păr",שנודע בביצועה של מריה טנאסה,   Vrei să ne întâlnim sâmbătă seara", "Hai acasă puişor", "Nu-ţi pare rău când vezi că plâng?", "Ţărăncuţă, ţărăncuţă" "Cu lăutarii după mine" ואחרים. בחלק מלחניו שילב במיומנות יסודות מן המלוס והקצב העממי הרומני.

שנות ילדותו ולימודיו
וסילסקו הצטיין בכישוריו המוזיקליים מילדות. החל מבגיל 11, בשנים 1916-1914 ו-1923 -1919 למד בקונסרבטוריון למוזיקה "קורנטי" בקראיובה, כשמוריו היו אידה קרפאטי (כינור), יון סולוביו (תאוריה וסולפז' וג'ורג'ה פוטינו (הרמוניו). בינתיים סיים בקראיובה גם את לימודי התיכון בבית הספר התיכון על שם קרול בראשון. בשנים 1924-1923 עבר ללמוד באקדמיה למוזיקה בבוקרשט, בין השאר, אצל המלחין אלפונזו קסטלדי (הרמוניו, קונטרפונקט).
בשנת 1924 נסע לפריז והשתלם בסכולה קנטורום עד שנת 1929. למד, בין היתר, קונטרפונקט אצל פול לה פלם.

התחלת הקריירה 
בשובו למולדת, עבד וסילסקו כמורה למוזיקה בבית הספר התיכון "האחים בוזשט" בקראיובה. במקביל פיתח קריירה של מנצח. הוא ניצח על תזמורת התיאטרון הלאומי בקראיובה בשנים 1923-1921 ושוב בשנים 1930-1926.
לימד בהמשך בבתי ספר תיכון נוספים בקראיובה: במכללת "קרול הראשון", בתיכון הצבאי "דימיטריה א. סטורזה" וכן במדרשה ("בית הספר הנורמלי") למורים.
החל משנת 1926 למשך 4 שנים לימד תאוריה וסופלז' בקונסרבטוריון למוזיקה "קורנטי" שבו למד בנעוריו.

בבוקרשט
בשנת 1930 נקרא וסילסקו לבוקרשט על ידי קונסטנטין טנאסה על מנת לנצח, אמנם לתקופה קצרה, על תזמורת להקת התיאטרון המפורסמת שלו, "קרבוש". לאחר מכן ניצח וסילסקו על תזמורת התיאטרון "אלהמברה" בבוקרשט, ניצח וניהל תזמורות בתיאטרון "ג'וקונדה", בלהקת התיאטרון של עצמו - תיאטרון "יון וסילסקו" שפעל בשנים 1945-1943.
בשנים 1949-1945 ניצח על תזמורת התיאטרון שבגן "סבוי" בבוקרשט.
בשנת 1952 הסכים המשטר הקומוניסטי להקמת תיאטרון ל"מוזיקת אסטראדה" (כלומר מוזיקה קלה) ווסילסקו הועסק שם לזמן קצר כמנצח. המשיך אחר כך לעבוד כשכיר של התיאטרון כמלחין הבית.

בשנות ה-1930-1950 הלחין וסילסקו בז'אנרים שונים - לרבות מוזיקה לסרטים ולבמה, קומדיות מוזיקליות, שבהן המפורסמת ביותר היא Suflet candriu de papugiu, לצד שירים אין ספור בסגנון של הפולקלור העירוני - "רומנצה" (ה"בלוס" הרומני), שירי אהבה, או שירי שמחות ושתייה, מוזיקה קלה בקצבים מודרניים בני זמנו (טנגו, סלו, פוקסטרוט, סמבה, רומבה, טויסט, צ'ה צ'ה צ'ה, בולרו ואחרים). רבים משיריו הפכו לנכסי צאן ברזל של המוזיקה הקלה הרומנית.

וסילסקו קידם את הקריירה של זמרים רבים כמו מריה טנאסה, ג'יקה פטרסקו, לויג'י יונסקו, ניקולאיה ניצסקו ואחרים.
מצד שני, מבצעים כמו מריה טנאסה, ג'יקה פטרסקו, דורל ליביאנו, ז'אן מוסקופול, ליזט וריה וויוריקה וריוני הפכו לשגריריו והפיצו כמה מלהיטיו אף בחו"ל, בעיקר בארצות הברית. אחד משיריו - "לא צר לך כשאני בוכה?" התפרסם דרך פסקול סרט ווסטרן אמריקאי Starlight Over Texas, על מילים חדשות ותחת השם "בגני גרנדה". הוא הפך ללהיט של הזמר הספרדי מן האיים הקנריים רפאל מדינה.
גם גדולי הנגנים הצוענים - ה"לאוטארים" - כמו פטריקה מוצוי וגריגוראש דיניקו נהנו לנגן את מנגינותיו בסגנון עממי (איכרונת, בפאתי בוקרשט).

בימי מלחמת העולם השנייה כתב וסילסקו כמה שירים פטריוטיים שנועדו להלהיב את החיילים שנלחמו בחזית האנטיסובייטית. אחרי השכנת המשטר הקומוניסטי נאלץ לכתוב שירים ברוח התקופה, לכבוד המפלגה ולשבח את מאמצי העם בבניית "חברה חדשה". אולם התאפשר לו להמשיך להלחין להיטים שניחמו את בני עמו גם בימים הסגריריים של הדיכוי והמצוקה. 

יון וסילסקו נפטר בבוקרשט בשנת 1960 בגיל 57.

פרסים ואותות כבוד
1926 - תעודת ציון בתחרות הלאומית על שם "ג'ורג'ה אנסקו" 
1952, 1954 - פעמיים-  פרס המדינה
1957 - תואר אומן מצטיין maestru emerit al artei 
1963- עיטור העבודה - דרגה 3

הנצחה
התיאטרון האזורי של בוקרשט (בעבר "דלאווראנצ'ה", ברח' ירמיה גריגורסקו) נקרא בשלב מסוים "התיאטרון לרוויו וקומדיה  על שם יון וסילסקו". בשנת 1981 הועבר בפקודת השלטון לעיר ג'ורג'ו והפך לתיאטרון של העיר הזאת. נסגר אחרי מהפכת 1989.
בשנת 2003 הדואר הרומני הנפיק בול עם דיוקנו

טריוויה
שירו "Glasul roţilor de tren" (קול גלגלי הרכבת) משמש מזה שנים רבות כאות מוזיקלית בהודעות על הגעתן ויציאתן של הרכבת בתחנת הרכבת בוקרשט צפון (Gara de Nord).

יצירות
יון וסילסקו הלחין מעל 700 שירים.

מבחר שירים
 שם השיר סגנון מוזיקלי  מילים  שנה  מבצעים ידועים Mi-am pus busuioc în păr שמתי ריחן בשיערי  סגנון עממי ניקולאיה ולדויאנו 1938  מריה טנאסה, מיאה בראיה Drag îmi e bădița cu tractorul יקר לי אהובי על הטרקטור סגנון עממי לא ידוע  1952  דורינה דרגיץ' In micul orășel, uitat de lume בעיירה שכוחת אל  רומנצה  אאוג'ן מיריה, יון וסילסקו  דורל ליביאנו ,יואנה ראדו   Vrei să ne-ntâlnim sâmbată seară בוא ניפגש בשבת בערב טנגוניקולאיה ולדויאנו, ניקושור קונסטנטינסקו  דורל ליביאנו, ג'יקה פטרסקו, טיטי בוטז, ז'אן מוסקופול  Dă-i cu șprițul pân' la ziuă עם ה"שפריץ" עד אור הבוקר סגנון עממי יון וסילסקו, אאוג'ן מיריה ג'יקה פטרסקו, דורל ליביאנו Hai acasă, puișor בוא הבייתה, אפרוח סלו טוויסט, ניקולאיה ולדויאנו, ניקושור קונסטנטינסקו  ז'אן מוסקופול, טיטי בוטז Glasul roților de tren קול גלגלי הרכבת ביגין-בולרוניקולאיה לדויאנו, ניקושור קונסנטינסקו  דורל ליביאנו, מרגרטה פסלארו,  Țărăncuță, țărăncuță בת כפר, בת כפר (או "איכרונת") סגנון עממי  מיכאי מקסימיליאן  דורל ליביאנו, דן ספטארו Hai să-ți arăt Bucureștiul noaptea בוא אראה לך את בוקרשט בלילה פוקסטרוט  אואג'ן מיריה, יון וסילסקו  קונסטנטין דרגיץ' În noaptea asta toată lumea e a mea הלילה כל העולם שייך לי   אאוג'ן מיריה, יון וסילסקו  אלנה זאמורה, ג'יקה פטרסקו,
  Dumneata, madame את, מאדאם בוסה נובה יון וסילסקו  ג'יקה פטרסקו Mi te-ai lipit de suflet נדבקת לי לנשמה  סגנון עממי, אאוג'ן מיריה, יון וסילסקו  דורל ליביאנו, ג'יקה פטרסקו Astăzi e ziua ta היום, יום הולדתך   , אאוג'ן מיריה, יון וסילסקו  דורל ליביאנו, ג'יקה פטרסקו Ți-am luat un mărțișor הבאתי לך מרצישור    יון וסילסקו, ניקולאיה ולדויאנו, ניקושור קונסטנטינסקו  ג'יקה פטרסקו, ויקטור בוניה București, măi București בוקרשט, או, בוקרשט  סגנון עממי אורל פליה  ג'יקה פטרסקו Te-aștept diseară-n Cișmigiu אחכה לך בערב בצ'ישמיג'יו   ניקולאיה ולדויאנו, ניקושור קונסטנטינסקו  דורל ליביאנו, ז'אן מוסקופול Cel mai frumos tango din lume הטנגו היפה העולם  טנגו ניקושור קונסטנטינסקו, אאוג'ן מיריה  ג'יקה פטרסקו Poveste de amor סיפור אהבה   ניקולאיה ולדויאנו, ניקושור קונסטנטינסקו  מיאה בראיה Bun rămas, prieteni dragi היו שלום, ידידים יקרים    יון וסילסקו, אאוג'ן מיריה  ג'יקה פטרסקו La margine de București בפאתי בוקרשט  רומנסה יון וסילסקו ג'יקה פטרסקו Inima-i un telefon הלב הוא טלפון   יון וסילסקו  דורל ליביאנו, ג'יון, מרגרטה פסלארו Cântecel de dor și of שיר קטן של געגועים וצער  סגנון עממי פויו מקסימיליאן, ניקאן  ג'יקה פטרסקו Doar pe tine te iubesc רק אותך אני אוהב  טנגו Ion Vasilescu  ג'יקה פטרסקו Trec pe drumul care duce la tine אני עובר בדרך המובילה אליך  טנגו יון וסילסקו  ג'יקה פטרסקו Cântă-mi să uit dragostea נגן לי, שאשכח את אהבתי  וסט קוסט סויינג (סלופ) ניקולאיה ולדויאנו, ניקושור קונסטנטינסקו  דורל ליביאנו, ג'יקה פטרסקו, טיטי בוטז Fetițele din București הבנות בבוקרשט    ניקולאיה ולדויאנו, ניקולאיה קירקולסקו  ג'יקה פטרסקו, טיטי בוטז Păcat fetițo dragă חבל, נערתי היקרה   נ. סטרויה, ניקולאיה ולדויאנו  ג'יקה פטרסקו, ז'אן מוסקופול Suflet candriu de papugiuנפש מטורללת של שרלטן פוקסטרוט  ניקולאיה ולדויאנו, ניקולאיה קירקולסקו  ג'יקה פטרסקו Cu lăutarii dupa mine עם הלאוטארים אחרי  סמבה אואג'ן מיריה דורל ליביאנו, ג'יקה פטרסקוRamâi cu bine,dragostea mea היי שלום, אהבתי אואג'ן מיריה, פויו מקסימיליאן  דורינה דרגיץ' Firicel de floare albastră סיב דק של פרח כחול טנגו אואג'ן מיריה דורינה דרגיץ', ניקו סטויינסקו Aşa-mi bate inima  כך הולם ליביצ'ה צ'ה צ'האואג'ן מיריה, יון וסילסקו  ניקולאיה ניצסקו Te-am aşteptat plângând חיכיתי לך בוכה סלו פוקס [פטרה אנדרייסקו  וירג'יניה פטיŞtiam ידעתי  סלו ואלס  אואג'ן מיריה    ג'יג'י מרגהInelul de logodnă טבעת האירוסין צ'ה צ'ה צ'ה  אואג'ן מיריה  אלין נוריאנוNu mă uita אל תשכח אותיטוויסט איטי ניקולאיה ולדויאנו, ניקושור קונסטנטינסקו קונסטנטין דרגיץ'Îţi mulţumesc אני מודה לך  סלו פוקס  אאוג'ן מיריה אילינקה צ'רבצ'בSpune-mi unde, spune-mi când תגיד לי איפה, תגיד לי מתי וסט קוסט סווינג (סלופ) אואג'ן מיריה, ניקושור קונסטנטינסקו  האחים מנצל, פומפיליה סטויאןIubesc,iubesc אני אוהבת, אני אוהבת מדיום סלופ יון וסילסקו  דוינה באדיה 
קומדיות מוזיקליות

1935 Fata şefului de gară (בתו של מנהל תחנת הרכבת)
1938 De la munte la mare (מן ההר אל הים)
Suflet candriu de papugiu (נפש מטורללת של נוכל)

אופרטות
1940 Un vals ca pe vremuri

מוזיקת במה
Familia Chiţ Chiţ

מוזיקה לסרטים
1935 Domnul Mărăcine (אדון מרצ'ינה)
1938 - השיר (A Garden in Granada (En los jardines de Granada (במקור ברומנית - Nu- ţi pare rău când vezi că    plâng לא צר לך כשאני בוכה? ) בסרט ההוליוודי Starlight Over Texas, השיר הפך לאחד הלהיטים של הזמר הספרדי רפאל מדינה ו הוא מושמע גם בסרט הספרדי-מקסיקני המבוך של פאן (El Laberinto del fauno) בשנת 2006
1939 O noapte de pomină (לילה ממש בלתי נשכח) 
1942 (Odesa în flăcări (Odessa in fiamme (רומניה-איטליה) (אודסה בלהבות)
944 "Squadriglia bianca)  Escadrila alba) (רומניה-איטליה)
1949 Răsună valea (עם מרצ'ל ברסלשו) (העמק מהדהד)
1950 Nufărul roşu (הנופר האדום)
1954 Cu marinarii noştri (עם מלחינו)
1955 Directorul nostru (המנהל שלנו)
1959 Băieţii noştri (בחורינו)

מוזיקה קלאסית
1926 רביעית מיתרים

דיסקוגרפיה
בחברה הממלכתית "אלקטרקורד"
1966 -   1 Din creaţia lui Ion Vasilescu (מיצירתו של יון וסילסקו) (קומפילציה) 
1967 - Melodii de Ion Vasilescu (שירים - בביצועם של מיה מראיה ופטרה אלכסנדרו)
1968- Melodii de Ion Vasilescu   (שירים - בביצועה של דורינה דרגיץ')
 2 Din creaţia lui Ion Vasilescu (קומפילציה)

לקריאה נוספת
Ana Frost - Ion Vasilescu, poet al melodiei,Bucureşti, Editura muzicală 1968 

קישורים חיצוניים

 ביוגרפיה באתר הרומני "קריספדיה"
 ביוגרפיה קצרה באתר הרומני "אישים מדולז'"
 Academia Republicii Populare Române, Dicționar Enciclopedic Român'', Editura Politică, București, 1962-1964



 נערה מן בכפר - Ţărăncuţă בביצועו של דן ספטארו באתר יו טיוב
 מחרוזת מנגינות של וסילסקו באתר "המכללה הלאומית קרול הראשון" בקראיובה
 באתר imdb 
 אלברטו גרסיה סאלח על השיר "בגני גרנדה" והסרט "המבוך של פאן" ב"עיתון "דיאריוס דה לאס פאלמס", 5.2.2006
 פסקול הסרט Starlight Over Texas באתר imdb
 בגני גרנדה או לא צר לך כאני בוכה?

קטגוריה:מלחינים רומנים
קטגוריה:מנצחים רומנים
קטגוריה:רומנים שנולדו ב-1903
קטגוריה:נפטרים ב-1960